Sa pagkahandal niya sa karahasan na ipigtatakod sa IPHL, huminale siya sa liga sa paghinanapos kan 1906 asin buminalik sa Canada, kunsaen kan 1907, nakatabang sa Montreal Wanderers na manggana sa Stanley Cup, an tropeong nin kapangganahan sa hockey. Duwang bulan makalihis, nagadan siya sa sarong aksidente sa pagladop (diving accident). Tanganing makatipon nin kuwarta para sa saiyang balo asin mga aki, an Eastern Canada Amateur Hockey Association nag-eskusar kan all-star game, an kaenot-enote kaining bagay na kawaton sa arinman na karawat. Pigkakarkulong nasa 3,800 paramiron an nagpaduman sa Hod Stuart Memorial Game kan Enero 2, 1908, pigtungkosan ini kan Montreal Herald na "kakaiba sa kasaysayan kan hockey sa Montreal, kun bako sa bilog na Canada".